Egun bat Petre Romanescuren bizitzan

Egun bat Petre Romanescuren bizitzan Xabier Mendiguren Elizegik idatzitako haurrentzako liburua da. Lehen argitaraldia 2009an egin zuen Erein argitaletxeak, Donostian, Manu Ortega ilustratzaileak egindako marrazkiekin.

 Argumentua 

Petre Romanescu izeneko mutilari bere egun bat idazlanean kontatzeko agindu dio irakasleak. Petre errumaniar etorkinen semea da eta oraindik ere zailtasunak ditu euskaraz idazteko. Gainera, zinema-zuzendari izan nahi du eta nahiago du film dokumental bat egitea. Gurasoek oparitutako bideo-kamerarekin bere bizitza grabatzen du, batez ere mendian egin duen egun-pasa, gurasoekin, osaba-izebekin eta beste lagun batzuekin. Egun hori konplikatu egingo da, eta uste ez zuen bezala amaituko da.

 Pertsonaiak 
 Petre Pomanescu, protagonista. Eskolan ikasten du eta zinema-zuzendari izan nahi du.
 Ioan, Petreren aita, elektrikaria. 
 Alina, Petreren ama. Gozotegian lan egiten du.
 Adrian, Ioanen anaia eta Petreren osaba. Lan bila dabil.
 Loredana, Adrianen emaztegaia. Taberna batean lan egiten du.
 Roman, Petreren gurasoen laguna, txapista.
 Cristina, Petreren gurasoen laguna, Romanen emaztea, ile-apaintzailea.
 Nadia, Roman eta Cristinaren alaba. Mutua den arren, dena ulertzen du.
 Josu, Petreren laguna.
 Pepi, auzoko dendako saltzailea.
 Nora, Nadiaren ospitaleko gelako neska.

Soilik aipatutakoak
 Andereño Itsaso, Petreren irakaslea.
 Nicolae, Ioan eta Adrianen laneko ezaguna.
 Kraiovako Beltza, Adrianen lankide iruzurgilea.
 Ana eta Mariana, Alinaren ahizpak eta Petreren izebak. Errumanian bizi dira.

 Sariak 
 Xabier Lizardi saria (2008)

 Erreferentziak 

 Kanpo estekak 

Kategoria:Euskarazko haur eta gazteen liburuak
Kategoria:Xabier Mendiguren Elizegiren liburuak
Kategoria:2009ko liburuak
Kategoria:Erein argitaletxearen liburuak